
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL  ŽEMĖS SKLYPO LIEPŲ G.3A, LUKŠIŲ MSTL., ŠAKIŲ R.SAV., DETALIOJO PLANO KOREGAVIMO TVIRTINIMO

2016 m. rugsėjo 26 d.   Nr. AT-912
Šakiai
  

           Vadovaudamasi Lietuvos Respublikos vietos savivaldos įstatymo  29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 27 straipsnio 4 ir 6 dalimi,  28 straipsnio 8 dalimi, Lietuvos Respublikos Aplinkos ministro 2014 m. sausio 2 d. įsakymu Nr.D1-8, patvirtintų Kompleksinio teritorijų planavimo dokumentų rengimo taisyklių 318.3, 318.3.1 punktais, rajono savivaldybės administracijos direktoriaus 2015 m. birželio 12 d. įsakymo Nr. AT-574 „Dėl  pavedimo administracijos direktoriaus pavaduotojui“ 5 punktu,
      1. T v i r t i n u žemės sklypo Liepų g.3A, Lukšių mstl., Šakių r., detaliojo plano, patvirtinto Šakių rajono savivaldybės Tarybos 2010 m. balandžio mėn. 29 d. sprendimu Nr.T-105 „Dėl žemės sklypo, esančio Šakių r. sav., Lukšių mstl., Liepų g. detaliojo plano tvirtinimo“ koregavimą, pakeičiant detaliuoju planu nustatytą žemės sklypo (kadastro Nr.8464/0001:582) statybos zoną  statinio projekto rengimo metu, pagal pateiktą statinio projekto sklypo planą, kuriam pritarė Teritorijų planavimo komisija (pridedama). 
         2. Įpareigoju Architektūros ir urbanistikos skyriui  informaciją apie priimtą sprendimą skelbti Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.
           3. P a ž y m i u, kad patvirtintas teritorijų planavimo dokumentas įsigalioja kitą dieną po jo  įregistravimo ir paskelbimo Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje. Šis įsakymas yra skelbiamas Šakių rajono savivaldybės interneto svetainėje (www.sakiai.lt). 
[bookmark: _GoBack]          4. Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.		

